O‘zbekiston va Rossiya shu hafta «Suffa» radioteleskopi qurilishi rejasini imzolaydi

O‘zbekiston va Rossiya bu hafta SSSR parchalanib ketganidan keyin to‘xtatilgan «Suffa» noyob radioteleskopi qurilishi bo‘yicha «yo‘l xaritasi»ni imzolaydi.
«Observatoriya qurilishining yakunlanishi 4 milliard rublga baholanmoqda. Ikki yillik loyiha yo‘l xaritasi ishlab chiqildi. U Rossiya Fanlar akademiyasi prezidenti Aleksandr Sergeyev va O‘zbekiston Fanlar akademiyasi prezidenti Behzod Yo‘ldoshev tomonidan 18-19 oktabr kunlari Toshkentda bo‘lib o‘tadigan ikki davlat yetakchilarining uchrashuvi vaqtida imzolanishi rejalashtirilgan», - dedi O‘zbekiston Fanlar akademiyasining RT-70 Radioobservatoriyasi direktori Gennadiy Shanin «Izvestiya» nashriga.
Hujjatga ko‘ra, ikki yil mobaynida «Suffa»ni xalqaro huquq sub'yekti sifatida ro‘yxatdan o‘tkazish, texnik-iqtisodiy asosni ishlab chiqish va qayta tiklashni amalga oshirish zarur. Keyin qurilishni yakunlash uchun yana uch yil kerak bo‘ladi.

 

Nashr ma'lumotlariga ko‘ra, birinchi kuzatuvlar olimlar tomonidan 2023-2028 yillarda o‘tkazilishi mo‘ljallangan.